Príloha č.3 vyzvania č. OPLZ-PO7-SC7172-2017-1

|  |
| --- |
| **Zoznam skupín oprávnených výdavkov** |

Oprávnené výdavky v nižšie uvedených skupinách výdavkov, musia nevyhnutne súvisieť s procesmi implementácie Operačného programu Ľudské zdroje (ďalej len „OP ĽZ“), musia byť vykonávané osobami, ktoré sa na procesoch implementácie OP ĽZ podieľajú, musia spĺňať pravidlá hospodárnosti, efektívnosti, účelnosti a účinnosti a v súlade s podmienkami príručiek, vyzvania a zároveň musia zohľadňovať obvyklé ceny v danom mieste a čase.

Za oprávnené osoby sa vo všeobecnosti považujú zamestnanci žiadateľa/prijímateľa, t.j. pracovníci odboru marginalizovaných rómskych komunít (ďalej len „OIMRK“), organizačného odboru (ďalej len „OO“) a odboru rozpočtu a financovania (platobná jednotka), (ďalej len „PJ“) a iné osoby, než vlastní zamestnanci žiadateľa/prijímateľa, podieľajúce sa na procesoch implementácie OP ĽZ.

Ďalšie podmienky oprávnenosti a financovania výdavkov sú podrobne špecifikované v Príručke k technickej pomoci Sprostredkovateľského orgánu pre Operačný programu Ľudské zdroje pre príslušnú časť prioritnej osi 7 (ďalej len „Príručka k technickej pomoci“).

Cena dodávaných tovarov, prác a služieb nesmie presiahnuť ceny stanovené v súlade s platnými právnymi predpismi, zmluvami, rámcovými dohodami, objednávkami a pod. uzatvorenými Ministerstvom vnútra SR.

**Zoznam skupín oprávnených výdavkov pre oprávnený typ aktivity pre projekt 1 v zmysle vyzvania**

022 - Samostatné hnuteľné veci a súbory hnuteľných vecí

112 - Zásoby

512 - Cestovné náhrady

518 - Ostatné služby

|  |
| --- |
| **Trieda 02** **Dlhodobý hmotný majetok** |
| Skupina 022 - **Samostatné hnuteľné veci a súbory hnuteľných vecí** |

Za oprávnený výdavok bude považovaný najmä **nákup multifunkčných zariadení** pre oprávnených zamestnancov OIMRK, OO a PJ.

|  |
| --- |
| **Trieda 11** **Zásoby** |
| Skupina 112 **Zásoby** |

**Nákup výpočtovej techniky**, akou je najmä: počítač, notebook, monitor, dokovacia stanica, tlačiareň, vrátane súvisiaceho príslušenstva ako sú najmä myš, klávesnice, tašky, adaptér, bude považovaný za oprávnený výdavok. Za oprávnených zamestnancov užívať nadobudnutú výpočtovú techniku sa považujú zamestnanci OIMRK, OO a PJ.

**Nákup techniky** akou sú najmä: fotoaparáty, skartovačka, diktafón, viazacie stroje, laminátor, rezačka, externý HDD, GPS navigácia, laserový merač vzdialeností, USB, externá CD mechanika, nabíjačka batérií, slúchadlá, ozvučovacia technika, vrátane súvisiaceho príslušenstva k uvedenej technike akou sú najmä: ochranné puzdra/obaly, karty, batérie, adaptér, bude považovaný za oprávnený výdavok. Za oprávnených zamestnancov užívať nadobudnutú techniku sa považujú zamestnanci OIMRK, OO a PJ.

**Nákup tonerov kompatibilných so zakúpenou technikou** bude považovaný za oprávnený výdavok. Za oprávnených zamestnancov využívať tieto zásoby sa považujú zamestnanci OIMRK, OO a PJ.

**Nákup interiérového vybavenia** akými sú najmä: stolové lampy, kovové spisové skrine, bude považovaný za oprávnený výdavok. Za oprávnených zamestnancov užívať nadobudnuté interiérové vybavenie sa považujú zamestnanci OIMRK, OO a PJ.

**Nákup kníh, časopisov, novín, učebníc a pomôcok** bude považovaný za oprávnený výdavok. Za oprávnených zamestnancov využívať tieto zásoby sa považujú zamestnanci OIMRK, OO a PJ.

**Nákup očkovacích sér** bude považovaný za oprávnený výdavok. Za oprávnených zamestnancov sa považujú zamestnanci OIMRK.

**Nákup pracovných odevov, obuvi, pracovných pomôcok a ochranných pracovných prostriedkov** akými sú najmä: prilby, reflexné vesty, montérky (nohavice, bunda), nepremokavá bunda, nepremokavá obuv, softshellová mikina celozipsová, tričká s krátkym rukávom, rukavice pracovné, vak bude považovaný za oprávnený výdavok. Za oprávnených zamestnancov užívať uvedený materiál sa považujú zamestnanci OIMRK.

**Nákup kancelárskeho a spotrebného materiálu** a to najmä: kancelársky papier, písacie potreby (perá, ceruzky, tuhy, zvýrazňovače, značkovače), doplnky (pravítka, strúhadlá), korekcie (gumy, korekčné pásky, náhradné náplne), kancelárske potreby (zošívačky, odsponkovače, dierovače, spinky, spony, klipy, pečiatky, dátumovky, stojany na písacie potreby, kancelárske sety, otvárače na listy, vizitkáre, kalkulačky, stolové kalendáre, lepiace tyčinky, lepiace pásky, archívne škatule), zakladače (obaly, obálky, euroobaly, odkladacie mapy, rýchloviazače), tabule (biele, korkové, flipcharty, doplnky k tabuliam), PC doplnky CD,DVD, podložky pod myši). Za oprávnených zamestnancov užívať uvedený materiál sa považujú zamestnanci OIMRK, OO a PJ.

Za oprávnený výdavok je možné považovať aj obstaranie iného materiálovo-technického vybavenia na bežnú prevádzku a spotrebný materiál súvisiaci s prevádzkou a implementáciou OP ĽZ.

|  |
| --- |
| **Trieda 51 Služby** |
| **Skupina 512 Cestovné náhrady** |

Cestovné náhrady sú oprávneným výdavkom vo výške a za podmienok, ktoré stanovuje zákon o cestovných náhradách, interná norma a Príručka k technickej pomoci. Za oprávnených zamestnancov v rámci **náhrad pri tuzemských a zahraničných pracovných cestách** sa považujú zamestnanci žiadateľa/prijímateľa, a to najmä zamestnanci OIMRK, OO, PJ a ďalší zamestnanci odmeňovaní na základe Dohôd o pracovnej činnosti alebo Dohôd o vykonaní prác (napr. odborní hodnotitelia).

Oprávnené výdavky v rámci **náhrad pri tuzemských pracovných cestách pre iných než vlastných zamestnancov:**

* výdavky, musia nevyhnutne súvisieť s procesom implementácie OP ĽZ, musia byť vykonané osobami, ktoré sa na procesoch implementácie podieľajú (ako napr. členovia Komisie pri monitorovacom výbore pre prioritnú os 5 a 6, zástupcovia externých socioekonomických partnerov), a zároveň spĺňať pravidlá hospodárnosti, efektívnosti, účelnosti a účinnosti.
* náhrada preukázaných cestovných výdavkov - **výdavky na dopravu** všetkými druhmi verejnej dopravy (vrátane výdavkov na mestskú hromadnú dopravu, diaľkovú verejnú hromadnú dopravu, železničnú dopravu v 2. triede, miestenky, ležadlá alebo lôžka).
  + *Použitie miestnej verejnej dopravy* - náhrada cestovných výdavkov za miestnu pravidelnú verejnú dopravu patrí v preukázanej výške. Pri zakúpení časových cestovných lístkov pri využití verejnej hromadnej dopravy musí byť doložené, že nákup časového lístka je v rámci realizácie projektu lacnejší ako preplatenie jednotlivých cestovných lístkov.
  + *Použitie súkromného motorového vozidla* – náhrada cestovných výdavkov za použitie súkromného motorového vozidla patrí iba vodičovi motorového vozidla a len do výšky výdavkov na cestovné verejnou dopravou.
* náhrada preukázaných výdavkov na ubytovanie – osobe vyslanej na pracovnú cestu patrí náhrada preukázaných **výdavkov za ubytovanie**. Aj v tomto prípade platí, že výdavky na ubytovanie majú zohľadňovať obvyklé ceny v danom mieste a čase, aby bolo dodržané pravidlo hospodárnosti, efektívnosti, účelnosti a účinnosti. Ak je nevyhnutné stráviť jednu alebo viac nocí v mieste realizácie aktivít, pretože vzdialenosť medzi miestom výkonu aktivít/práce je viac ako 150 km, alebo doba výkonu aktivít je nezlučiteľná s časmi dopravných spojení verejnej hromadnej dopravy, vzniká nárok na oprávnené výdavky na ubytovanie – maximálne **50,00 EUR/noc** vrátane poplatku za miestnu daň pri ubytovaní. Počet nocí nesmie prekročiť počet dní výkonu práce. Výdavky na ubytovanie sú oprávnené na základe preukázaných reálne vynaložených výdavkov.
* **stravné** (ak má osoba vyslaná na pracovnú cestu zabezpečené stravné dodávateľským spôsobom, nepatrí mu náhrada za stravné podľa § 4 ods. 1 písm. c) zákona o cestovných náhradách) - osobe vyslanej na pracovnú cestu patrí stravné za každý kalendárny deň pracovnej cesty za podmienok ustanovených zákonom o cestovných náhradách. Suma stravného je stanovená v závislosti od času trvania pracovnej cesty v kalendárnom dni. Sadzby stravného pre tuzemskú pracovnú cestu upravuje aktuálne platné opatrenie k zákonu o cestovných náhradách (Opatrenie Ministerstva práce, sociálnych vecí a rodiny Slovenskej republiky o sumách stravného).

|  |
| --- |
| **Trieda 51** **Služby** |
| Skupina 518 **Ostatné služby** |

Oprávnenými výdavkami sú najmä výdavky na zabezpečenie:

* **školení, kurzov, seminárov, porád, workshopov** (účastnícke poplatky, poplatky za prezentovanú dokumentáciu, napr. zborník prednášok; určené pre zamestnancov OIMRK, OO a PJ),
* **školení, kurzov** (určené pre zamestnancov (OIMRK, OO, PJ), zamerané na rozvoj manažérskych zručností (odborné riadenie, vedenie tímu), zmeny legislatívy, jazykové kurzy, kurzy počítačovej gramotnosti, kurzy zamerané na osobnostný rozvoj, zvyšovanie a prehlbovanie profesionálnej kvalifikácie a spôsobilosti),
* **metodických dní** (zamerané na prezentáciu a výmenu dobrej praxe),
* **info-dni**
* **reprezentačné výdavky** (cateringové a konferenčné služby),
* **nájom prevádzkových strojov, prístrojov a zariadení** (ozvučovacia technika),
* **nájom dopravných prostriedkov** (autobus, mikrobus),
* **nájom priestorov** (vrátane technického zabezpečenia, vzdelávacích materiálov a pitného režimu; súvisiaci so zabezpečením vyššie uvedených stretnutí),
* **prístupy do elektronických médií**,
* **tlmočnícka a prekladateľská činnosť.**

Za oprávnený výdavok je možné považovať aj obstaranie iných ostatných a všeobecných služieb súvisiacich s prevádzkou a implementáciou OP ĽZ.

**Zoznam skupín oprávnených výdavkov pre oprávnený typ aktivity pre projekt 2**

518 - Ostatné služby

|  |
| --- |
| **Trieda 51** **Služby** |
| Skupina 518 **Ostatné služby** |

Oprávnenými výdavkami sú najmä: Zabezpečenie povinných hodnotení v súlade s čl. 54 a 56 všeobecného nariadenia a v súlade so Systémom riadenia EŠIF v programovom období 2014 – 2020 v rámci OP ĽZ. Zabezpečenie ďalších hodnotení zameraných na nastavenie merateľných ukazovateľov, ich cieľov, na príspevok OP ĽZ, administratívne kapacity a pod. Ide predovšetkým o hodnotenia, ktoré sú v súlade s Plánom hodnotenia OP ĽZ pre programové obdobie 2014 – 2020. Počet naplánovaných hodnotení, výber metód, časový harmonogram atď. sa môže v čase vykonávania OP ĽZ meniť a môžu sa zrealizovať aj ad hoc hodnotenia v nadväznosti na vzniknutú situáciu, resp. potrebu v danom čase na základe požiadavky RO, CKO a EK.

Oprávneným výdavkom je aj zabezpečenie ad hoc hodnotení, štúdií, expertíz, analýz, prieskumov v nadväznosti na vzniknutú situáciu (napr. na základe rokovania komisie pri monitorovacom výbore pre prioritnú os 5 a 6, pracovných skupín, odborného a právneho poradenstva; plnenia úloh v súlade s metodickými usmerneniami CKO, CO a RO pre OP ĽZ, resp. riešenia otázok vzniknutých v priebehu implementácie príslušných častí OP ĽZ).

|  |
| --- |
| **Trieda 52** **Osobné výdavky** |
| Skupina 521 **Mzdové výdavky** |

Oprávnenými výdavkami sú **odmeny za práce vykonané mimo pracovného pomeru** vrátane povinných odvodov za zamestnávateľa, pričom mimo pracovným pomerom sa rozumejú vzťahy uzatvorené v zmysle ustanovení § 223 - 228 z. č. 311/2001 Z. z. Zákonníka práce v znení neskorších predpisov (t.j. dohoda o vykonaní práce, ak ide o prácu, ktorá je vymedzená výsledkom, dohoda o pracovnej činnosti ak ide o príležitostnú činnosť vymedzenú druhom práce bezprostredne súvisiacou s realizáciou aktivít projektu).

Celková maximálna výška oprávneného výdavku je **10 000,00** EUR na celé obdobie realizácie projektu.

**Zoznam skupín oprávnených výdavkov pre oprávnený typ aktivity pre projekt 3**

512 - Cestovné náhrady

518 - Ostatné služby

521 - Mzdové výdavky

|  |
| --- |
| **Trieda 51 Služby** |
| **Skupina 512 Cestovné náhrady** |

Cestovné náhrady sú oprávneným výdavkom vo výške a za podmienok, ktoré stanovuje zákon o cestovných náhradách, interná norma a Príručka k technickej pomoci. Za oprávnených zamestnancov v rámci **náhrad pri tuzemských a zahraničných pracovných cestách** sa považujú zamestnanci žiadateľa/prijímateľa, a to najmä zamestnanci OIMRK, OO, PJ.

Oprávnené výdavky v rámci **náhrad pri tuzemských pracovných cestách pre zamestnancov odmeňovaných za práce vykonané mimo pracovného pomeru:**

* výdavky, musia nevyhnutne súvisieť s aktivitami projektu, musia byť vykonané osobami, ktoré sa na podieľajú na aktivitách projektu a zároveň spĺňať pravidlá hospodárnosti, efektívnosti, účelnosti a účinnosti.
* náhrada preukázaných cestovných výdavkov - **výdavky na dopravu** všetkými druhmi verejnej dopravy (vrátane výdavkov na mestskú hromadnú dopravu, diaľkovú verejnú hromadnú dopravu, železničnú dopravu v 2. triede, miestenky, ležadlá alebo lôžka).
  + *Použitie miestnej verejnej dopravy* - náhrada cestovných výdavkov za miestnu pravidelnú verejnú dopravu patrí zamestnancovi v preukázanej výške. Pri zakúpení časových cestovných lístkov pri využití verejnej hromadnej dopravy musí byť doložené, že nákup časového lístka je v rámci realizácie projektu lacnejší ako preplatenie jednotlivých cestovných lístkov.
  + *Použitie súkromného motorového vozidla* - ak sa zamestnanec/osoba dohodne so zamestnávateľom, že pri pracovnej ceste použije cestné motorové vozidlo okrem cestného motorového vozidla poskytnutého zamestnávateľom, oprávnené výdavky sa určia len do výšky výdavkov na cestovné verejnou dopravou. Nárok na úhradu cestovného má iba vodič motorového vozidla.
* náhrada preukázaných výdavkov na ubytovanie – Zamestnancovi/osobe vyslanému na pracovnú cestu patrí náhrada preukázaných **výdavkov za ubytovanie**. Aj v tomto prípade platí, že výdavky na ubytovanie majú zohľadňovať obvyklé ceny v danom mieste a čase, aby bolo dodržané pravidlo hospodárnosti, efektívnosti, účelnosti a účinnosti. Ak je nevyhnutné stráviť jednu alebo viac nocí v mieste realizácie aktivít, pretože vzdialenosť medzi miestom výkonu aktivít/práce je viac ako 150 km, alebo doba výkonu aktivít je nezlučiteľná s časmi dopravných spojení verejnej hromadnej dopravy, vzniká nárok na oprávnené výdavky na ubytovanie – maximálne **50,00 EUR/noc** vrátane poplatku za miestnu daň pri ubytovaní. Počet nocí nesmie prekročiť počet dní výkonu práce. Výdavky na ubytovanie sú oprávnené na základe preukázaných reálne vynaložených výdavkov.
* **stravné** (ak má zamestnanec/osoba vyslaná na pracovnú cestu zabezpečené stravné dodávateľským spôsobom, nepatrí mu náhrada za stravné podľa § 4 ods. 1 písm. c) zákona o cestovných náhradách) - Zamestnancovi vyslanému na pracovnú cestu patrí stravné za každý kalendárny deň pracovnej cesty za podmienok ustanovených zákonom o cestovných náhradách. Suma stravného je stanovená v závislosti od času trvania pracovnej cesty v kalendárnom dni. Sadzby stravného pre tuzemskú pracovnú cestu upravuje aktuálne platné opatrenie k zákonu o cestovných náhradách (Opatrenie Ministerstva práce, sociálnych vecí a rodiny Slovenskej republiky o sumách stravného).

Tuzemské pracovné cesty sú oprávnené v riadne odôvodnených prípadoch maximálne vo výške **2 500,00** EUR na celé obdobie realizácie projektu.

|  |
| --- |
| **Trieda 51** **Služby** |
| Skupina 518 **Ostatné služby** |

Oprávnenými výdavkami sú najmä:

* **zakúpenie inzertného priestoru** (printová inzercia, regionálne TV stanice, reklamný prime-time vysielanie na rozhlasových staniciach s celoslovenskou a regionálnou pôsobnosťou, textová reklama - online PR články),
* **produkcia** **spotov** (TV a rádio),
* **konferencie, sympózia, kultúrne podujatia, metodické dni,**
* **kurzy, workshopy, školenia, semináre, porady, pracovné stretnutia, informačné semináre, metodické a odborné poradenstvo,** (zamerané na budovanie kapacít žiadateľov/prijímateľov)**,**
* **nájom dopravných prostriedkov** (autobus, mikrobus),
* **nájom prevádzkových strojov, prístrojov, zariadení** (ozvučovacia technika),
* **nájom priestorov** (vrátane technického zabezpečenia, informačných materiálov a pitného režimu, súvisiacich so zabezpečením vyššie uvedených stretnutí),
* **všeobecné služby** (tlačiarenské, nahrávanie a ozvučenie, výroba informačných tabúľ, bannerov, rollupov),
* **tlmočnícka a prekladateľská činnosť**,
* **reprezentačné výdavky** (cateringové a konferenčné služby),
* **nákup a výroba propagačných predmetov.**

|  |
| --- |
| **Trieda 52** **Osobné výdavky** |
| Skupina 521 **Mzdové výdavky** |

Oprávnenými výdavkami sú **odmeny za práce vykonané mimo pracovného pomeru** vrátane povinných odvodov za zamestnávateľa, pričom mimo pracovným pomerom sa rozumejú vzťahy uzatvorené v zmysle ustanovení § 223 - 228 z. č. 311/2001 Z. z. Zákonníka práce v znení neskorších predpisov (t.j. dohoda o vykonaní práce, ak ide o prácu, ktorá je vymedzená výsledkom, dohoda o pracovnej činnosti ak ide o príležitostnú činnosť vymedzenú druhom práce bezprostredne súvisiacou s realizáciou aktivít projektu).

Celková maximálna výška oprávneného výdavku je **15 000,00** EUR na celé obdobie realizácie projektu.